钦定古今图书集成/明伦汇编/氏族典/第214卷 > 何执中
## 钦定古今图书集成/明伦汇编/氏族典/第214卷 > 何执中

按《宋史何执中传》：“执中字伯通，处州龙泉人。进士高
第，调台、亳二州判官，知海盐县。为政识后先，邑人纪
其十异。入为太学博士，以母忧去。绍圣中，五王就傅，
选为记室，转侍讲。端王即位，是为徽宗，超拜宝文阁
待制，迁中书舍人，兵部侍郎，工部吏部尚书。崇宁四
年，拜尚书右丞。大观初，进中书门下侍郎，积官金紫”
光禄大夫，一意谨事蔡京。三年，遂代为尚书左丞，加
特进。政和二年，大长公主丧，罢，上元端门观灯，执中
言：“不宜以长主故阏众情，愿特为徙日，以昭与民同
乐之意。”帝重逆其请，为申五日期。用提举修《哲宗史
纪》恩，加少保。会正宰相官名，转少傅，为太宰，又迁少
师，封荣国公。执中辅政一纪，年益高，卧疾甚，乃以太
傅就第。卒，年七十四。赠太师，追封清源郡王，谥正献。